Commerce Court

Commerce Court je kompex štyroch kancelárskych budov na King a Bay Street v centre mesta Toronto v Kanade. Hlavný nájomník je Canadian Imperial Bank of Commerce (CIBC). Architektúra komplexu je kombinácia Art Deca, internacionálneho štýlu a raných modernistických štýlov.

Prvá budova, dnes známa ako Commerce Court North () bola postavená v rokoch 1930 - 1931 ako sídlo spoločnosti Canadian Bank of Commerce, prechodcu dnešného nájomníka budovy. Postavená bola na mieste prvého torontského kostola Wesleyan Methodist Church, malej drevenej kaplnky obklopenej lesom (sídlo tunajšej kongregácie bolo premiestnené do kostola Metropolitan United Church), ktorý tu stál v rokoch 1818 - 1831; od roku 1833 tu stálo divadlo Theatre Royal. V rokoch 1887 - 1927 tu stálo sedemposchodové sídlo Canadian Bank of Commerce, ktoré bolo zničené kvôli stavbe Commerce Court North.

Centrála Canadian Bank of Commerce (dnes Commerce Court North) bola navrhnutá kanadskou spoločnosťou Pearson and Darling spolu s americkými bankovými odborníkmi York and Sawyer. 34-poschodový vápencový mrakodrap bol najvyššou budovou Britského impéria/Commonwealthu viac ako tri desaťročia, do dokončenia montrealského mrakodrapu Place Ville Marie v roku 1962. V mrakodrape sa nachádzala vyhliadka, tá však bola zatvorená kvôli bezpečnostným opatreniam.

V roku 1972 boli postavené ďalšie tri budovy, ktoré vytvorili dnešnú podobu komplexu. Prvá z nich, Commerce Court West s typickou sklenenou zavesenou fasádou s nehrdzavejúcou oceľou, ktorý navrhla architektonická spoločnosť americko-čínskeho architekta I. M. Peia Pei Cobb Freed & Partners je dnes s výškou 239 metrov a 57 poschodiami najvyššou budovou komplexu. Pôvodne sa na 57. poschodí nachádzala vyhliadková plošina. Commerce Court East z roku 1972 a s 13 poschodiami a Commerce Court South s 5 poschodiami pochádzajú takiež od spoločnosti Pei Cobb Freed & Partners. V roku 1994 bolo námestie a základňa komplexu zrekonštruovaná spoločnosťou Zeidler Partnership Architects.   

Komplex obklopuje malé námestie s fontánou v strede a bronzovou skulptúrou Derrica Stephana Hudsona Tembo, Mother of Elephants z roku 2002.

Iné projekty

Zdroj 

Mrakodrapy v Toronte
Architektúra z 1931
Architektúra z 1972